Government noon meal staff pappal again faced casteism | பாப்பாள் சமைத்த சத்துணவில் பல்லி..? - பள்ளியைவிட்டு விரட்ட நடக்கும் சதியா? | Tamil News | Vikatan
Published Date: 7 AUGUST 2018 5:55PM
Last Updated Date: 7 AUGUST 2018 5:55PM
திருப்பூர் மாவட்டம் திருமலைக் கவுண்டம்பாளையம் அரசுப் பள்ளியில், சத்துணவு சமையலராகப் பணிமாறுதல்பெற்று வந்தார் பட்டியலின சமூகத்தைச் சேர்ந்த பாப்பாள் என்பவர். ' அவர் சமையல் பணியில் ஈடுபடக் கூடாது' எனக் கூறி, மாணவர்களின் பெற்றோர்கள் சிலர் எதிர்ப்பு தெரிவித்தும் பள்ளிக்கூடத்தைப் பூட்டியும் அராஜகத்தில் ஈடுபட்டனர். இதுதொடர்பாக காவல்துறையில் புகார் அளித்திருந்தார் பாப்பாள். அதன் அடிப்படையில், சமையலர் பாப்பாளை சாதியின் பெயரைச் சொல்லி திட்டியதாகவும் பணி செய்யவிடாமல் தடுத்ததாகவும்
அப்பகுதியைச் சேர்ந்த 89 பேர்மீது காவல்துறையினர் வன்கொடுமை தடுப்புச் சட்டம் உள்ளிட்ட 7 பிரிவுகளின்கீழ் வழக்குப்பதிவு செய்தனர். இந்த வழக்கில், தற்போது வரை எட்டு பேர் மட்டுமே கைது செய்யப்பட்டுள்ளனர். அதே பள்ளியில் தொடர்ந்து பணிபுரிந்துவருகிறார் பாப்பாள். இதனால், தங்களது குடும்பத்துக்குக் கொலை மிரட்டல் விடுக்கப்படுவதாக, மாவட்ட ஆட்சியரிடம் மனு கொடுத்திருந்தார் அவரது கணவர்.